text: EFB vil hævne stort nederlag
  06 december 2015 kl. 11.05
  EFB og Sønderjyske møder søndag hinanden i den sidste kamp inden vinterpausen. Hjemmeholdet har, efter 0-4 sidste gang, revanche til gode.
  Selvom EFB har skader i truppen før dagens vigtige hjemmekamp, så skal kampen meget gerne give 3. point.
  -Vi skal for alt i verden vinde over Sønderjyske og kan vi komme med et lige så godt tryk som i den seneste kamp mod OB, så er vi godt på vej, fortæller cheftræner Jonas Dal på EFBs hjemmeside.
  EFB kan med en sejr komme 8. point foran bundholdet Hobro og en sejr, vil derfor give noget ro i klubben.
  Sønderjyske er inde i det bedste efterår i klubbens historie og holdet er, ifølge cheftræner Jakob Michelsen, klar til at jagte en ny sejr i Esbjerg.
  -Det bliver tæt derovre, men vi har gode erfaringer fra kampene i Esbjerg, siger Jakob Michelsen til Sønderjyskes hjemmeside.
  Kampen fløjtes i gang på Blue Water Arena kl. 13.30
  